text: Mand sigtet for overfald på kvinde i Vejle
  03 januar 2015 kl. 06.08
  Politiet har muligvis fanget gerningsmanden til flere overfald på kvinder i Vejle.
  En 34 årig dansk mand af indisk oprindelse er fredag aften blevet anholdt og sigtet for vold mod kvinder i Vejle den 4. december. Det oplyser Sydøstjyllands Politi på Twitter.
  Manden er foreløbig sigtet for et af overfaldene, der fandt sted i Tønnesgade den 4. december.
  I december måned har der været fire overfald på kvinder i Vejle. De tre af overfaldene fandt sted den 4. december, mens det seneste overfald skete 2. juledag. Politiet mener dog ikke, at gerningsmanden til det seneste overfald er den samme som til de øvrige overfald.
  34 årig dansk mand af indisk oprindelse anholdt og vil blive sigtet for vold mod kvinder i Vejle 4/12. Vi efterforsker for tryghed #politidk
  
  